
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 126 

17 Φεβρουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Εγκριση τοπικού ρυμοτομικού σχεδίου σε γήπεδο ιδιο¬ 
κτησίας I. Κ.Α. στη θέση Μετόχι ή Αγία Τριάδα, Δήμου 

Ωρωπού, στο Ν. Αττικής. 1 

Τροποποίηση σχεδίου πόλης ΑΜΦΙΛΟΧΙΑΣ Ν. ΑΙΤΩ¬ 
ΛΟΑΚΑΡΝΑΝΙΑΣ στο Ο.Τ. 170 αυτού. 2 

Κήρυξη ως αναδασωτέας έκτασης εμβαδού 2.032.94 
τ.μ. στη θέση «Παλιάμπελα» περιφέρειας Δ.Δ. Αγί¬ 
ου Νικολάου, του Δήμου Καρπενησιού, του Νομού 
Ευρυτανίας. 3 


ΑΠΟΦΑΣΕΙ Σ 

Αριθ. οικ. 736/Φτροπ./04 (1) 

Εγκριση τοπικού ρυμοτομικού σχεδίου σε γήπεδο ιδιο¬ 
κτησίας Ι.Κ.Α. στη θέση Μετόχι ή Αγία Τριάδα, Δήμου 
Ωρωπού, στον Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το Ν. 2503/1997 (Φ.Ε.Κ.107Α/30.5.1997) «Διοίκηση, 
Οργάνωση, Στελέχωση της Περιφέρειας κ.λπ.». 

2. Το άρθρο 29του Ν. 2831/2000 (Φ.Ε.Κ.140Α/13.6.2000) 
όπως τροποποιήθηκε με το άρθρο 10 του Ν. 3044/2002 
(Φ.Ε.Κ197Α/27.8.2002). 

3. Την με αρ.75724/1151/30.12.1983 (Φ.Ε.Κ.767Β/ 
30.12.1983) Κοινή Απόφαση Υπουργών Προεδρίας της 
Κυβερνήσεως και Χ.Ο.Π. «Κωδικοποίηση τροποποίηση 
και συμπλήρωση των Συλλογικών Οργάνων γνωμοδοτι- 
κής και αποφασιστικής αρμοδιότητος του Υπ. Χ.Ο.Π. σε 
ενιαίο κείμενο». 

4. Την ΠΕ.ΧΩ. οικ.148/Φ.Ενεργ.Δ/νσης/2.10.1997 από¬ 
φαση Γεν. Γραμ. Περιφ. Αττικής «Μεταβίβαση αρμοδιο¬ 
τήτων του Γεν. Γραμ. Περιφέρειας Αττικής στον - στην 
Προϊστάμενο - η της Δ/νσης Περιβάλλοντος και Χωροτα¬ 
ξίας Περιφέρειας Αττικής. 

5. Την με αριθμό 19110/17.4.2003 απόφασή μας περί 
«Συγκρότησης Περιφερειακού Συμβουλίου Χωροταξίας 


Οικισμού και Περιβάλλοντος (Περ. Σ.Χ.Ο.Π.) της Περιφέ¬ 
ρειας Αττικής». 

6. Το Ν. 1577/1985 «Γενικός Οικοδομικός Κανονισμός», 
όπως τροποποιήθηκε και συμπληρώθηκε με τους Ν. 
2831/2000 (Φ.Ε.Κ.140Α/2000) και Ν. 3044/2002 (Φ.Ε.Κ. 
197Α/2002). 

7. Τον Ν.1337 της 12/14.3.1983 (Φ.Ε.Κ.33Α/1983) και ει¬ 
δικότερα το άρθρο 26 περί επέκτασης οικιστικών σχε¬ 
δίων, οικιστικής ανάπτυξης και σχετικών ρυθμίσεων, ό¬ 
πως τροποποιήθηκε και συμπληρώθηκε μεταγενέστερα. 

8. Τις 15/2003 και 89/2003 αποφάσεις του Δημοτικού 
Συμβουλίου του Δήμου Ωρωπού. 

9. Το με αρ. πρ. 3201/13.5.2003 έγγραφο της Β' Εφο¬ 
ρείας Προϊστορικών και Κλασσικών Αρχαιοτήτων του 
Υπουργείου Πολιτισμού. 

10. Το με αρ. πρ. 2836/17.4.2003 έγγραφο του Δασαρ¬ 
χείου Καπανδριτίου. 

11. Το 7218/6.10.2003 έγγραφο του Πολεοδομικού Γρα¬ 
φείου Καπανδριτίου. 

12. Την απόφαση Νομάρχη 1218/2.2.1978 (ΦΕΚ 172Β/ 
1.3.1978) περί παραχώρησης κοινόχρηστων χώρων του γε¬ 
ωργικού οικισμού Ν. Παλατίωνστην κοινότητα Ν. Παλατίων. 

13. Το 15652/31.10.2003 συμβόλαιο της συμβολαιο¬ 
γράφου Αθηνών Κ. Μετοχιάτη. 

14. Την με αρ. πρ. 8054/17.12.2003 βεβαίωση Δημάρχου 
Ωρωπού. 

15. Το αίτημα που υποβλήθηκε με το Γ23/2779/11.7.2003 
έγγραφο του Ι.Κ.Α. και συμπληρώθηκε με τα Γ23/4722/ 
3.12.2003 και Γ23/201 /16.1.2004 έγγραφα του I. Κ.Α. 

16. Την ΠΕ.ΧΩ. 197/Φτροπ./22.1.2004 εισήγηση της 
Δ/νσης ΠΕ.ΧΩ. της Περιφέρειας Αττικής. 

17. Την γνωμοδότηση του Περιφερειακού Σ.Χ.Ο.Π. της 
Περιφέρειας Αττικής, που διατυπώθηκε στην 1η πράξη 
της 1ης συνεδρίασης την 22.1.2004. 

18. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, ούτε εις βάρος του προϋπολογισμού του 
οικείου ΟΤΑ, αποφασίζουμε: 

Άρθρο 1 

Την έγκριση τοπικού ρυμοτομικού σχεδίου σε γήπεδο 
ιδιοκτησίας Ι.Κ.Α., στη θέση Μετόχι ή Αγία Τριάδα, Δήμου 
Ωρωπού, στο Ν. Αττικής, με τον καθορισμό χώρου με 
στοιχεία Α, Β, Γ, Δ, Ε, Ζ, Η, Θ, I, Κ, Λ, Μ, Ν, Ξ, Ο, Π, Ρ, Σ, Τ, 
Υ, Φ, X, Ψ, Ω, Α, για την ανέγερση των κτιριακών έγκατα- 

στάσεων του Ι.Κ.Α., όπως φαίνεται στο σχετικό έγχρωμο 
πρωτότυπο διάγραμμα σε κλίμακα 1/500, που έχει θεω¬ 
ρηθεί από την Διευθύντρια της Δ/νσης ΠΕ.ΧΩ. της Περι¬ 
φέρειας Αττικής, και που αντίτυπό του σε φωτοσμίκρυν¬ 
ση δημοσιεύεται με την παρούσα απόφαση. 

Άρθρο 2 

Οι όροι και περιορισμοί δόμησης του χώρου καθορίζο¬ 
νται ως εξής: 

• Ποσοστό κάλυψης: 40 % 

• Συντελεστής δόμησης: 0,60 

• Ύψος κτιρίων: κατά Γ.Ο.Κ. 

• Πλάγιες αποστάσεις του κτιρίου: 

ί. από το πρόσωπο του γηπέδου =15 μ. και 

ϋ. από τα πίσω και πλάγια όρια αυτού =12 μ. 

Κατά τα λοιπά ισχύουν οι γενικές και ειδικές πολεοδομι- 
κές διατάξεις. 


Άρθρο 3 

Πριν την έκδοση οικοδομικής άδειας απαιτείται η έγκρι¬ 
ση της αρμόδιας Εφορείας Προϊστορικών και Κλασσικών 
Αρχαιοτήτων του Υπουργείου Πολιτισμού. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Κατά της απόφασης αυτής επιτρέπεται προσφυγή στον 
Υπουργό ΠΕ.Χ.Ω.Δ.Ε. σε 30 ημέρες από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2004 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1299 






























































1300 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



| 

I 

! 

1 



ΑΘΗΝΑ. ΙΟΥΛΙΟΣ 2003 _Ο ΣΥΝΤΑΞΑΣ ΜΗΧΑΝΙΚΟΣ 

Αριθ. οικ./308 (2) 

Τροποποίηση σχεδίου πόλης ΑΜΦΙΛΟΧΙΑΣ 

Ν. ΑΙΤΩΛΟΑΚΑΡΝΑΝΙΑΣ στο Ο.Τ. 170 αυτού. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν.Δ.της 17.7.23 «περί σχεδίων πό¬ 
λεων κ.λπ.». 

2. Τις διατάξεις του Ν. 2218/94/ΦΕΚ/Α' και του Ν. 2240/ 
94/ΦΕΚ153 Α' «περί Νομαρχιακής Αυτοδιοίκησης». 

3. Το ΦΕΚ 355/Β/4.5.95 «Δημοσίευση Οργανισμού Νο¬ 
μαρχιακής Αυτοδιοίκησης Αιτ/νίας» όπως τροποποιήθηκε 
και ισχύει. 

4. Τις διατάξεις του άρθρου 29 του Ν. 2831/00 (ΦΕΚ 
140/Α/2000) όπως τροποποιήθηκε με το άρθρο 10 του Ν. 
3044/2002 (ΦΕΚ 197/Α/27.8.2002). 

5. Την 56/16.1.2004 Εισηγητική Εκθεση του Τ.Π.Ε. Αμ¬ 
φιλοχίας. 

6. Την αιτιολογική έκθεση καιτατοπογραφικά διαγράμ¬ 
ματα του Τοπογράφου Μηχ/κού Κων/νου Στ. Παππά. 

7. Τις 90/2002 και 52/23.3.2003 Αποφάσεις Δημοτικού 
Συμβουλίου του Δήμου Αμφιλοχίας με τις οποίες αποφα- 
σίζεται ομόφωνα η τροποποίηση του σχεδίου πόλης Αμ¬ 
φιλοχίας στο Ο.Τ. 170. 

8. Το γεγονός ότι τηρήθηκε η διαδικασία των εγκ. 1/61 
και 8/75 του ΥΠΕΧΩΔΕ. 

9. Την σύμφωνη γνωμοδότηση του Συμβουλίου Χ.Ο.Π. 
του Ν. Αιτ/νίας όπως διατυπώθηκε στην 1/2004 πράξη, θέ¬ 
μα 1° αυτού. 


10. Το γεγονός ότι δεν προκαλείται δαπάνη σε βάρος 
του κρατικού προϋπ/σμού (άρθρ. 29 Ατού Ν. 1558/85) ό¬ 
πως αυτό προστέθηκε με το άρθρ. 27του Ν. 2081/92 (ΦΕΚ 
154/Α). 

11. Το ΦΕΚ623/Δ/1988 με το οποίο εγκρίθηκε η Αναθε¬ 
ώρηση σχεδίου πόλης Αμφιλοχίας. 

12. Τις 3603/2003 και 3604/2004 βεβαιώσεις του Δη¬ 
μάρχου Αμφιλοχίας. 

13. Τα αποδεικτικά επίδοσης και δημοσίευσης. 

14. Την 216/15.1.2003 ΦΕΚ 63/Β/24.1.2003 περί Μεταβί¬ 
βασης Αρμοδιοτήτων στους Βοηθούς Νομάρχες, αποφα¬ 
σίζουμε: 

Εγκρίνεται η τροποποίηση του σχεδίου πόλης Αμφι¬ 
λοχίας Νομού Αιτωλοακαρνανίας στο Ο.Τ. 170 αυτού 
επειδή δημιουργούνται επιπλέον κοινόχρηστοι χώροι 
και διευκολύνεται η κυκλοφορία στο παρακείμενο 
νεκροταφείο όπως ακριβώς απεικονίζεται στο συνημμέ¬ 
νο διάγραμμα το οποίο και αποτελεί αναπόσπαστο τμή¬ 
μα αυτής της Απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 3 Φεβρουάριου 2004 

Ο Νομάρχης κ.α.α. 

Ο Αναπληρωτής Νομάρχης 
ΔΗΜΗΤΡΗΣ ΓΕΡΟΠΑΝΤΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριβ. 26 ^3) 

Κήρυξη ως αναδασωτέας έκτασης εμβαδού 2.032.94 τ.μ. 
στη θέση «Παλιάμπελα» περιφέρειας Δ.Δ. Αγίου Νικο¬ 
λάου, του Δήμου Καρπενησιού, του Νομού Ευρυτανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 
Εχοντας υπόψη: 

1. Τις διατάξεις των άρθρων24 παρ. 1 και 117παρ 3του 
Συντάγματος. 

2. Τις διατάξεις του Ν. 2503/97 «Διοίκηση - Οργάνωση - 
Στελέχωση της Περιφέρειας κ.λπ.». 

3. Τις διατάξειςτου Ν. 998/79 «Περί προστασίας των δα- 
σώνκαιτων δασικών εν γένει εκτάσεων της χώρας», όπως 
τροποποιήθηκαν με τον Ν. 3208/2003 και συγκεκριμένα: 

α) του άρθρου 41 παρ. 1 

β) του άρθρου 38 παρ. 1 

4. Τις διαταγές του Υπουργείου Γεωργίας 

α) 160417/1180/8.7.80 

β) 182447/3049/24.9.80 

5. Την 8354/22.12.2003 πρόταση του Δασαρχείου 
Καρπενησιού από την οποία προκύπτει ότι η έκταση που 
αναφέρεται στο θέμα είχε κατά το χρόνο καταστροφής 
της που έγινε απο παράνομη αποψιλωτική υλοτομία, 
σταδιακά από το έτος 2002 μέχρι τον Αύγουστο του 
2003 από τους: 1) Δημήτριο Σερέτη του Γεωργίου, κά¬ 
τοικο Αγίου Νικολάου και 2) Αικατερίνη συζ. Γεωργίου 
Καπάτου, κάτοικο Βασιλικάδων Ερύσσου Κεφαλληνίας 
Δασικό χαρακτήρα κατά την έννοια του άρθρου 3 παρ! 

1 του Ν. 998/79, όπως τροποποιήθηκε με τον Ν. 3208/ 
2003, καλυπτόμενη από άτομα ελάτης, δρυός και κέ¬ 


δρου και ως εκ τούτου επιβάλλεται η κήρυξη της ως 
αναδασωτέας. 

6. Την 3057/2.1.2004 αναφορά και σύμφωνη γνώμη της 
Δ/νσης Δασών Ν. Ευρυτανίας, αποφασίζουμε: 

Κηρύσσουμε αναδασωτέα, την Δημόσια δασική έκτα¬ 
ση, εμβαδού 2.032,94 τ.μ., στη θέση «Παλιάμπελα», περι¬ 
φέρειας Δ.Δ Αγίου Νικολάου, του Δήμου Καρπενησιού, 
με σκοπό αφ ενός μεν τη διατήρηση του δασικού της χα¬ 
ρακτήρα, ώστε να αποκλειστεί η διάθεσή της για άλλο 
προορισμό, αφ’ ετέρου την επαναδημιουργία της δασι¬ 
κής βλάστησης με φυσική ή τεχνητή αναγέννηση 
Προσδιορίζεται από τα στοιχεία 1,2,3,4.14, Β', Γ, 1 ό¬ 

πως φαίνεται στο συνημμένο διάγραμμα το οποίο αποτελεί 
αναπόσπαστο μέρος της αποφάσεως αυτής και έχει όρια: 
Ανατολικά:Με δημόσια έκταση δασικού χαρακτήρα. 
Δυτικά: Με έκταση αγροτικού χαρακτήρα και αγροτικό 
δρόμο. 

Βόρεια: Με έκταση αγροτικού χαρακτήρα και δημόσια 
έκταση δασικού χαρακτήρα. 

Νότια: Με δημόσια έκταση δασικού χαρακτήρα. 

Η απόφαση αυτή ισχύει από της κοινοποιήσεώς της αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως (άρθρο 37 Ν. 3200/55). 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λαμία, 3 Φεβρουάριου 2004 
Ο Γενικός Γραμματέας Περιφέρειας 
ΣΤΕΦΑΝΟΣ Θ ΠΑΤΡΑΜΑΝΗΣ 

